**STELPES PAGASTA IEDZĪVOTĀJU KONSULTATĪVĀS PADOMES**

**SĒDES PROTOKOLS**

**Nr.4**

Bauskas novada, Stelpes pagastā 2024.gada 9.decembrī

Sēde sasaukta plkst. 19:00

Sēdi vada: padomes priekšsēdētājs Kaspars Ozols

Sēdi protokolē: Dace Stallīte

Sēdē piedalās padomes locekļi: Maija Pelūde, Armands Grudulis attaisnojošu iemeslu dēļ sēdē nepiedalās Kristaps Stallīts, Dagmāra Venclova, un Līga Ozola.

Sēdē piedalās Bauskas novada pašvaldības pārstāves: Bārbeles, Stelpes un Valles pagasta nodaļas vadītāja Santa Bračka, Vecumnieku apvienības pārvaldes vadītāja Dace Šileika

Sēdes darba kārtība:

1. Stelpes pagasta iedzīvotāju konsultatīvās padomes 2024. gada pārskats par paveikto.
2. Stelpes pagasta iedzīvotāju konsultatīvās padomes 2025. gada mērķi.
3. Citi jautājumi.

**1.**

**Stelpes pagasta iedzīvotāju konsultatīvās padomes 2024. gada pārskats par paveikto.**

Padomes priekšsēdētājs iepazīstina klātesošos ar Stelpes pagasta iedzīvotāju konsultatīvās padomes 2024. gada pārskatu par paveikto:

* 2024.gada 17.janvārī tika ievēlēta Stelpes pagasta iedzīvotāju konsultatīvā padome.
* 2024.gada 8.februārī Vecumnieku apvienības pārvaldes Iedzīvotāju konsultatīvo padomju tikšanās ar Bauskas novada domes priekšsēdētāju Bārbeles tautas namā.
* 2024.gada 12.februārī izveidots Stelpes pagasta iedzīvotāju konsultatīvās padomes e-pasts: padome@stelpe.lv, saziņai ar iedzīvotājiem, valsts un pašvaldības iestādēm.
* 2024.gada 13.februārī izveidota Stelpes pagasta iedzīvotāju konsultatīvās padomes Facebook lapa, informācijas nodošanai, saņemšanai un komunicēšanai ar Stelpes pagasta iedzīvotājiem.
* 2024.gada 22.februārī Stelpes pagasta iedzīvotāju konsultatīvās padomes sēdē iedzīvotāji izteica idejas Līdzdalības budžeta projektu konkursam, kuras pēc tam tika apkopotas un publicētas Stelpes pagasta iedzīvotāju konsultatīvās padomes Facebook lapā, kurā iedzīvotāji balsoja par labāko ideju, kuru pieteikt konkursam.
* 2024.gada 15.martā padomes priekšsēdētājs iesniedza projektu “Aktivitāšu laukumi Stelpes pagastā” Līdzdalības budžeta projekta konkursam.
* 2024.gada vasarā vairāki padomes locekļi īstenoja “Iedzīvotāji veido savu vidi” projektu “Veselību bērniem”.
* 2024.gada 28.jūnijā Bārbeles kultūras namā Ignitis Renewables sanāksmē prezentējām iedzīvotāju vajadzības un attīstības vēlmes Stelpes pagastā, kurus varētu pieteikt Ignitis Renewables projektu konkursam vietējo kopienu attīstībai.
* 2024.gada 8.oktobrī Bauskas novada domes priekšsēdētājam tika nosūtīts Vecumnieku apvienības pārvaldes Iedzīvotāju konsultatīvo padomju iesniegums par Līdzdalības budžeta projekta konkursa balsošanas kārtības grozīšanu.
* 2024.gada 11.oktobrī Bauskas novada Ceraukstē, Stelpes pagasta Iedzīvotāju konsultatīvās padomes pārstāvji piedalījās pieredzes apmaiņas pasākumā Iedzīvotāju konsultatīvajām padomēm, kurā tika pārrunāts pašvaldības budžeta veidošanas process, uzklausīti pieredzes stāsti un kopīgi tika meklēti risinājumi.
* 2024.gada 14.oktobrī bija tikšanās ar Vecumnieku apvienības pārvaldes vadītāju, Bārbeles, Stelpes un Valles pagasta nodaļas vadītāju, Bārbeles, Stelpes un Valles pagasta kultūras darba organizatori un Sporta darba organizatoru, lai iepazītos ar Bārbeles, Stelpes un Valles pagasta nodaļas teritorijas, kultūras un sporta tāmēm 2025.gadam, kurā piedalījās vairāki Iedzīvotāju konsultatīvās padomes pārstāvji.

**2.**

**Stelpes pagasta iedzīvotāju konsultatīvās padomes 2025. gada mērķi.**

Padomes priekšsēdētājs iepazīstina klātesošos ar Stelpes pagasta iedzīvotāju konsultatīvās padomes 2025. gada mērķiem:

* Uzlabot sadarbību ar vietējo administrāciju un Bauskas novada domi.
* Atrast vai dibināt biedrību, lai varētu piedalīties projektu konkursos, kuros nevar piedalīties fiziska persona, kā piemēram, Ignitis Renewables projektu konkursā vietējo kopienu attīstībai.
* Piedalīties Līdzdalības budžeta konkursā.

**3.**

**Citi jautājumi.**

S.Bračka jautā, ar kādām grūtībām padome saskārās, lai sasniegtu mērķus.

K.Ozols atbild, ka iedzīvotāji ir kūtri un nenāk ar savām idejām un vēlmēm uz padomes sēdēm. Kā arī, ka padomei nav nekāds juridisks spēks, lai piedalītos dažādos projektu konkursos. Un ka no pašvaldības trūkst informācijas.

S.Bračka jautā, kāda veida informācija.

K.Ozols atbild, ka trūkst informācijas padomēm par iespējām, kur padomes var iesaistīties dažādu jautājumu risināšanā.

D.Šileika izsakās, ka padomēm tiek nosūtīta visa informācija, kas ir pieejama Vecumnieku apvienības pārvaldei.

M.Pelūde izsakās, ka padome ir ļoti fokusēta uz labu sadarbību ar pārvaldi un domi, tāpēc priecātos, ja tiktu informēta par jautājumiem, kas skar Stelpi un tiek diskutēti domē, lai varētu nodrošināt iedzīvotāju viedokļa paušanu.

D.Šileika informē, ka ir labas ziņas. Bauskas novada dome budžeta izskatīšanas laikā, neko nav izslēgusi no Bārbeles, Stelpes un Valles pagasta nodaļas teritorijas, kultūras un sporta tāmēm. Kā arī informēja, ka Stelpes pagastam Prioritārajā pasākumu budžetā ir ieplānoti trīs pasākumi:

* Ģimenes ārsta prakses vietas ierīkošana, ko padome bija minējusi savos protokolos;
* dubultā virsmas apstrāde Upes ielai, Stelpē;
* pašvaldības ēkā Palejas, Stelpe tualešu un dušas ierīkošana galvenajā ēkā un piebūves nojaukšana, kas neatbilst ēku drošības standartiem.

Par Prioritāro pasākumu budžetu atbalstīšanu lems 2025.gada janvārī Bauskas novada domes deputāti.

M.Pelūde jautā, kas plāno skolēnu autobusu maršrutus, jo novembra beigās tika mainīts autobusa maršruts Stelpe-Misa-Vecumnieki.

D.Šileika atbild, ka maršrutu plāno Vecumnieku apvienības pārvaldes saimniecības vadītājs A.Petrušēvics, kopā ar skolas direktoriem.

M.Pelūde jautā, kas notiek ar BNKS rēķiniem, tie netiek laicīgi izsūtīti, vai arī tiek nepareizi veikti aprēķini.

D.Šileika atbild, ka viņa nav BNKS pārstāvis un iesaka padomei sarīkot tikšanos ar BNKS pārstāvjiem, lai apspriestu šos un citus jautājumus.

S.Bračka jautā, cik daudz cilvēku balsoja Facebook lapas aptaujā par labāko ideju Līdzdalības budžeta projekta konkursam.

M.Pelūde atbild, ka ļoti daudz cilvēku.

S.Bračka iesaka veikt līdzīgu aptauju par saimnieciskiem un citiem jautājumiem ne tikai Facebook lapā, bet arī papīra formātā, kā to darīja Valles pagasta iedzīvotāju konsultatīvā padome.

S.Neliusa iesaka veikt aptauju uz Senioru pasākumu 2025.gada janvārī.

D.Šielika informē, ja ir vēlme tikties ar kādu no pašvaldības darbiniekiem vai instancēm, tad droši var dot ziņu.

Klātesoši iesaka rīkot tikšanos ar Policiju, lai stāstītu iedzīvotājiem par krāpniekiem un citiem jautājumiem.

Sēdi slēdz plkst. 19:55

Padomes priekšsēdētājs K.Ozols

Sēdi protokolēja D.Stallīte